[{"text_idx": "#000000", "text": "Riisi ja aedviljade va\u0308rviku\u0308llane ro\u0303o\u0303m. Kurkumi ko\u0303rvetav kuld. Sibula ergutav sa\u0308rts. Nii vo\u0303ibki ja\u0308a\u0308da kitcheree koostisosi u\u0308les lugema. See ajurveeda ja kundalini jooga traditsioonist pa\u0308rinev vu\u0308rtsikas toit sobib va\u0308ga ha\u0308sti meie jahedasse kliimasse keha soojendama ja tervendama. Kitchereed on hea su\u0308u\u0308a stressirohketel aegadel \u2013 ehk siis kasvo\u0303i iga pa\u0308ev."}, {"text_idx": "#000001", "text": "Kundalini jooga harrastajad teavad, kui mo\u0303nus muutus toimub, su\u0308u\u0308es seda rooga 40 pa\u0308eva ja\u0308rjest. Vahepaladeks vo\u0303ivad olla puuviljad ja taimeteed ning midagi muud polegi vaja. Riis mungubade ja aedviljadega puhastab imeliselt soolestikku ja\u0308a\u0308kainetest ja mu\u0308rkidest ning annab palju vajalikke toitaineid. Kitcheree rahustab ka emotsioone, parandab ma\u0308lu, muudab mo\u0303tlemise selgemaks, aitab kaalus alla vo\u0303tta ja on kasulik neerudele. Kitchereed on kerge seedida ja see annab kehale elujo\u0303udu juurde. Erinevate ko\u0308o\u0308giviljade, juurikate, riisisortide ja vu\u0308rtside kombinatsioonidest saab mitmekesiseid maitseid va\u0308lja vo\u0303luda lo\u0303putul hulgal."}, {"text_idx": "#000002", "text": "Kundalini joogas armastatakse kolmikjuurt \u2013 mis koosneb ingverist, sibulast, ku\u0308u\u0308slaugust \u2013 va\u0308ga. Ku\u0308u\u0308slauk ja sibul on kasulikud su\u0308dame ja vere tervisele. Ingver turgutab seede- ja na\u0308rvisu\u0308steemi ning soojendab. Kolmikjuur on ka antibiootiliste omadustega. Kurkum koos musta pipra ja o\u0303liga on kasulik liigestele. Vu\u0308rtside maailm on u\u0308ldse idamaade eriline kunst ja teadus!"}, {"text_idx": "#000003", "text": "Kitchereele vo\u0303ib lisada gheed ehk selitatud vo\u0303id vo\u0303i maitsestamata jogurtit. Mungubade asemel vo\u0303i neile lisaks vo\u0303ib kasutada la\u0308a\u0308tsi. Kaval on mungoad panna eelmisel o\u0303htul vette likku, et nende keetmise aega lu\u0308hendada. Mina armusin sellesse rooga kundalini jooga o\u0303pingute ajal, aga mingi kindla retsepti ja\u0308rgi ma kitchereed ei tee. Panen riisi ja mungube enamva\u0308hem vo\u0303rdses koguses ja lisan neid ko\u0308o\u0308givilju, mida parajasti leidub. Vu\u0308rtse lisan samuti ku\u0308lluslikult. Alustuseks oleks nutikas aga katsetada, millised vu\u0308rtsid ja kui suures hulgas kellelegi sobivad. Kirjutan siia ka u\u0308he inspiratsiooniallika. Kuula aga kindlasti iseenda sisetunnet ja maitsemeeli!"}, {"text_idx": "#000005", "text": "125 ml basmati riisi, eelnevalt leotatud"}, {"text_idx": "#000006", "text": "Kolmikjuur: 60 ml peenelt hakitud ingverit, 1 hakitud sibul, 3-4 hakitud ku\u0308u\u0308slauguku\u0308u\u0308nt"}, {"text_idx": "#000007", "text": "Vu\u0308rtsid: 1\u20444 tl ts\u030cillipulbrit, 1\u20442 tl musta pipart, 1\u20442 tl kurkumit, 1\u20442 tl jahvatatud vu\u0308rtsko\u0308o\u0308mneid, 1\u20444 tl kardemoni, 1\u20442 tl kaneeli, 1\u20442 tl jahvatatud koriandriseemneid"}, {"text_idx": "#000008", "text": "600 \u2013 700 ml tu\u0308keldatud ko\u0308o\u0308givilju: valikuliselt na\u0308iteks porgand, lillkapsas, paprika, suviko\u0303rvits, peet, jne. Vajadusel lisada vett ja vu\u0308rtse rohkem vo\u0303i va\u0308hem. Soola lisada maitse ja\u0308rgi."}, {"text_idx": "#000009", "text": "Valmistamine: keeda potis mungoad ja riis. Kuumuta pannil o\u0303lis, ghees vo\u0303i kookosrasvas kolmikjuur ja vu\u0308rtsid. Lisa potti mungubade ja riisi juurde ko\u0308o\u0308giviljad, mida vo\u0303ib eelnevalt ka koos kolmikjuurega pannil hautada. Vajadusel lisa vett, et saaksid paraja supipudru. Lisa potti ka kolmikjuur ja vu\u0308rtsid. Lase maitsetel u\u0308hineda. Kaunistada vo\u0303id maitserohelisega."}]